Uverejnenie žiadosti o zmenu špecifikácie výrobku v súvislosti s názvom v sektore vinohradníctva a vinárstva v zmysle článku 105 nariadenia Európskeho parlamentu a Rady (EÚ) č. 1308/2013

(2020/C 412/15)

Týmto uverejnením sa poskytuje právo vzniesť námietku proti žiadosti podľa článku 98 nariadenia Európskeho parlamentu a Rady (1) (EÚ) č. 1308/2013 do dvoch mesiacov od dátumu tohto uverejnenia.

ŽIADOSŤ O ZMENU ŠPECIFIKÁCIE VÝROBKU

„Coteaux du Libron“

PGI-FR-A1146-AM02

Dátum podania žiadosti: 2. 12. 2015

1. Pravidlá vzťahujúce sa na zmenu

Článok 105 nariadenia č. 1308/2013 – podstatná zmena

2. Opis a dôvody zmeny

2.1. Zmena názvu

Názov CHZO „Coteaux du Libron“ sa mení na „Coteaux de Béziers“. Túto žiadosť predložila francúzskym orgánom skupina žiadateľov Syndicat des vins de pays des coteaux du Libron v zmysle článku 95 nariadenia (EÚ) č. 1308/2013. Zemepisný odkaz „Libron“ je málo známy (Libron je pobrežná rieka departementu Hérault) a skupina ho chce nahradiť odkazom na mesto Béziers, ktoré je súčasťou zemepisnej oblasti výroby.

Názov „Coteaux de Béziers“ sa už mohol používať na doplnenie CHZO „Coteaux du Libron“ ako nepovinný pojem na etiketách, ako to umožňuje článok 120 ods. 1 písm. g) nariadenia (EÚ) č. 1308/2013.

Špecifikácia sa mení zodpovedajúcim spôsobom takto:

— v nadpise a v texte sa názov „Coteaux du Libron“ nahrádza názvom „Coteaux de Béziers“,

— v kapitole 1 bode 2 sa vypúšťa tretí odsek: v tomto odseku sa povoľovalo použiť na etiketách dodatočné označenie „Coteaux de Béziers“, ktoré už neplatí vzhľadom na zmenu názvu,

— v kapitole 1 bode 4.1 sa vypúšťa tretí odsek: tento bod sa týkal vymedzenia menšej zemepisnej jednotky „Coteaux de Béziers“, ktorá sa vypúšťa,

— revidoval sa opis špecifickosti zemepisnej oblasti, výrobku a príčinného vzťahu medzi nimi uvedený v kapitole 1 bode 7 špecifikácie.

JEDNOTNÝ DOKUMENT

1. Názov

Coteaux de Béziers

2. Druh zemepisného označenia

CHZO – chránené zemepisné označenie

3. Kategórie vinohradníckych/vinárskych výrobkov

1. Víno

4. Opis vína (vín)

Červené vína s CHZO „Coteaux de Béziers“

Chránené zemepisné označenie „Coteaux de Béziers“ je vyhradené pre tiché vína.

Červené vína sa vyrábajú hlavne z odrôd Grenache, Syrah, Merlot alebo Cabernet-Sauvignon, a to z jedinej odrody alebo zo skladby dvoch odrôd. Vyznačujú sa hlbokým rubínovočerveným až výrazným granátovým odtieňom s fialkastými odleskami. Rozširujú základné tóny červeného a čierneho ovocia, ktoré sa vyvíjajú do určitých jemných tónov mäty a sladkého drievka so štipkou korenia. Jemná chuť je zvýraznená hlavne vôňami červeného ovocia a na konci prechádza do vyváženej chute pevných tanínov a ovocnej guľatosti.

Pokiaľ ide o analytické kritériá iné než minimálny skutočný obsah alkoholu v obj. %, vína spĺňajú limity stanovené v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

Ružové vína s CHZO „Coteaux de Béziers“

Chránené zemepisné označenie „Coteaux de Béziers“ je vyhradené pre tiché vína.

Ružové vína sa vyrábajú hlavne z odrôd Cinsault, Grenache, Syrah, a to zo skladby dvoch odrôd alebo z jedinej odrody. Vyznačujú sa bledoružovým až lososovoružovým sfarbením. Vína sa vyznačujú jemnými a amylovými vôňami drobného červeného ovocia. Lahodná a zamatová chuť je vždy krásne guľatá, osviežujúca a lákavá.

Pokiaľ ide o analytické kritériá iné než minimálny skutočný obsah alkoholu v obj. %, vína spĺňajú limity stanovené v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

Biele vína s CHZO „Coteaux de Béziers“

Chránené zemepisné označenie „Coteaux de Béziers“ je vyhradené pre tiché vína.

Biele vína, vyrábané z jednoodrodových alebo zmesových vín, sa vyrábajú hlavne z odrôd Chardonnay, Sauvignon, Viognier a Vermentino, ako aj z odrôd Marsanne alebo Grenache blanc. Vyznačujú sa zlatožltým kryštalickým odtieňom so zeleným odleskom. Tieto vína rozvíjajú prevažne vône exotického a citrusového ovocia. Ide o živé, vyvážené vína, ktoré v ústach vytvárajú sviežu chuť.

Pokiaľ ide o analytické kritériá iné než minimálny skutočný obsah alkoholu v obj. %, vína spĺňajú limity stanovené v právnych predpisoch EÚ.

Všeobecné analytické vlastnosti Maximálny celkový obsah alkoholu (v obj. %) Minimálny skutočný obsah alkoholu (v obj. %) 9 Minimálna celková kyslosť Maximálny obsah prchavých kyselín (v miliekvivalentoch na liter) Maximálny celkový obsah oxidu siričitého (v miligramoch na liter):

5. Vinárske výrobné postupy

a) Základné enologické postupy

Vína musia z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

b) Maximálne výnosy

110 hektolitrov na hektár

6. Vymedzená zemepisná oblasť

Zber hrozna, vinifikácia a výroba vín s chráneným zemepisným označením „Coteaux de Béziers“ sa uskutočňujú na území týchto obcí departementu Hérault:

Bassan, Béziers (okrem úsekov AI, AH, AK, AL, AM, AV, AW, AX, AY, AZ, BC, BD (ľavý breh rieky Lirou), BM, BN, BT, BV), Boujansur-Libron, Cers, Corneilhan, Lieuran-lès-Béziers, Lignan-sur-Orb, Pailhès, Portiragnes, Sauvian, Sérignan, Servian (úsek C1), Thézan-lès-Béziers (ľavý breh rieky Orb), Valras, Vendres (celá obec s výnimkou úseku BR), Vias, Villeneuve-lès-Béziers.

7. Hlavné muštové odrody

Alicante Henri Bouschet N

Altesse B

Alvarinho – Albariño

Aramon N

Aramon blanc B

Aramon gris G

Aranel B

Arinarnoa N

Arriloba B

Arvine B – Petite Arvine

Aubin B

Aubin vert B

Aubun N – Murescola

Auxerrois B

Bourboulenc B – Doucillon Blanc

Cabernet franc N

Cabernet-Sauvignon N

Caladoc N

Carignan N

Carignan blanc B

Carmenère N

Chardonnay B

Chasan B

Chenanson N

Chenin B

Cinsaut N – Cinsault

Clairette B

Clairette rose Rs

Colombard B

Cot N – Malbec

Egiodola N

Fer N – Fer Servadou, Braucol, Mansois, Pinenc

Gamay N

Ganson N

Gewurztraminer Rs

Grenache N

Grenache blanc B

Grenache gris G

Gros Manseng B

Jurançon Blanc B

Jurançon noir N – Dame noire

Lledoner pelut N

Macabeu B – Macabeo

Manseng noir N

Marsanne B

Marselan N

Maréchal Foch N

Mauzac B

Mauzac rose Rs

Melon B

Merlot N

Merlot blanc B

Meunier N

Mondeuse N

Mondeuse blanche B

Morrastel N – Minustellu, Graciano

Mourvèdre N – Monastrell

Muscadelle B

Muscardin N

Muscat cendré B – Muscat, Moscato

Muscat d'Alexandrie B – Muscat, Moscato

Muscat de Hambourg N – Muscat, Moscato

Muscat à petits grains blancs B – Muscat, Moscato

Muscat à petits grains roses Rs – Muscat, Moscato

Muscat à petits grains rouges Rg – Muscat, Moscato

Müller-Thurgau B

Nielluccio N – Nielluciu

Négrette N

Parrellada B

Petit Manseng B

Petit Verdot N

Picardan B – Araignan

Pinot blanc B

Pinot gris G

Pinot noir N

Piquepoul blanc B

Piquepoul gris G

Piquepoul noir N

Plant droit N – Espanenc

Portan N

Riesling B

Rivairenc N – Aspiran noir

Roussanne B

Sauvignon B – Sauvignon blanc

Sauvignon gris G – Fié gris

Savagnin rose Rs

Sciaccarello N

Semillon B

Sylvaner B

Syrah N – Shiraz

Tannat N

Tempranillo N

Terret blanc B

Terret gris G

Terret noir N

Ugni blanc B

Verdelho B

Vermentino B – Rolle

Viognier B

8. Opis súvislostí

Špecifickosť zemepisnej oblasti

Zemepisná oblasť výroby CHZO „Coteaux de Béziers“ zahŕňa 17 obcí departementu Hérault, ku ktorým patrí aj mesto Béziers, ktoré tvorí jeho zemepisné centrum. Vinohrad sa nachádza prevažne medzi dvoma pobrežnými riekami, ktoré prúdia od výbežkov pohoria Cévennes až k Stredozemnému moru, riekou Libron, ktorá vytvorila charakteristickú krajinku s malými pahorkami pokrytými borovicovými lesmi, a riekou Orb, na ktorú je výhľad z katedrály v Béziers, symbolu loga CHZO.

Sliene a nánosy, ktoré pokrývajú severnú časť oblasti, sa vytvorili počas obdobia treťohôr (miocénna panva departementu Hérault). Na juhu oblasti prevládajú usadené nánosy z obdobia štvrtohôr, najmä v podobe terás z obdobia villafranchienu. Piesočnaté pôdy formované „corneilhanskými pieskami“ predstavujú veľké plochy vďaka výraznému geologickému útvaru, ktorý dosahuje hrúbku 40 m. Z tejto rozmanitosti pôdnych podmienok sa rodí potenciál na prispôsobenie sa pre širokú škálu odrôd viniča.

Oblasť výroby CHZO „Coteaux de Béziers“ využíva stredomorské podnebie vhodné na pestovanie viniča vďaka teplým a suchým letám a miernym zimám, s dvoma daždivými obdobiami na jeseň a na jar. Teploty sú počas celého vegetačného obdobia viniča dostatočné na to, aby zaručili dobré dozrievanie hrozna. V časti zemepisnej oblasti blízko mora má morský vietor počas veľmi horúceho obdobia zmierňujúci vplyv. Úhrn zrážok sa môže meniť od 400 mm do 800 mm v celej oblasti, čo si vyžaduje mimoriadnu pozornosť pri výbere odrôd podľa ich odolnosti voči suchu.

Táto zemepisná poloha tvorí medziriečny koridor, ktorý pozostáva z dobre odvodnených pôd vhodných na pestovanie viniča a ktorý sa otvára smerom k Stredozemnému moru a využíva mierne podnebie. Hospodársky a poľnohospodársky rozvoj regiónu Biterrois, obvod CHZO „Coteaux de Béziers“, je založený na prepojení pozemných a riečnych obchodných ciest.

Špecifickosť výrobku

Gréci a Rimania, Galovia a Katari vedeli udržiavať a rozširovať pestovanie viniča, ktorý sa v regióne vyskytuje od nepamäti. Vinohradnícke know-how získané stáročiami umožnilo výrobu škály červených, ružových a bielych vín, ale aj sladkých vín, ku ktorým patrí víno „Catharoise de Béziers“ (vyrobené z odrody Picardan, starého názvu odrody Cinsault), pričom nemožno zabudnúť na destiláty vyrobené z odrody Terret-Bourret. Tiché vína regiónu Biterrois zaznamenali skutočnú obnovu po kríze spôsobnej fyloxérou, ktorá len čiastočne zasiahla túto oblasť. Víno v Béziers zaznamenalo svoj rozmach v druhej polovici 19. storočia. Usadenie veľkých vlastníkov pôdy na pozemkoch s rozlohou niekoľkých desiatok hektárov, príliv pracovnej sily a železničné spojenie vytvorili z Béziers samozvanú „svetovú vinársku metropolu“.

Po roku 1950 nastáva obdobie poznačené úpadkom konzumácie vín. Vinári v regióne Languedoc preto vyvinuli značné úsilie, aby premenili vinohrady na produkciu s menšími výnosmi, ktorá by lepšie zodpovedala dopytu spotrebiteľov.

Výroba vidieckych vín, ktorá začala v sedemdesiatych rokoch 20. storočia, sa uznala dekrétom v roku 1982 a rýchlo sa rozvíjala. V súčasnosti sa výroba CHZO „Coteaux de Béziers“ rozdeľuje medzi 5 družstevných pivníc a 15 súkromných pivníc. Podľa osobného výberu každého výrobcu sa predaj CHZO „Coteaux de Béziers“ uskutočňuje v rôznych pomeroch medzi týmito dvoma druhmi vín:

— vína, ktoré sa vyrábajú zo zmesi tradičných odrôd regiónu, ako sú odrody Grenache, Carignan, Cinsault, Mourvèdre, ako aj so známymi odrodami pôvodom z iných vinárskych oblastí,

— takzvané „odrodové“ vína, ktoré sa vyrábajú z jedinej odrody vybratej hlavne spomedzi odrôd Merlot, Cabernet-Sauvignon, Syrah, Chardonnay, Sauvignon.

Vďaka prepracovanej skladbe týchto jednotlivých odrôd vyjadrujú vína vyrobené na stráňach obce Béziers všetky typické vlastnosti pôd vhodných na pestovanie viniča a výrobu červených, bielych a ružových vín. Časom dokazujú výrobcovia vín „Coteaux de Béziers“ svoju húževnatosť, aby kvalitnými výrobkami splnili potreby a požiadavky spotrebiteľov a obchodníkov. Z tejto húževnatosti sa v okolí Béziers rodí skutočná vinárska tradícia.

Červené vína sa vyznačujú vlastnosťami základných vôní s prevahou ovocných tónov. Taníny sú jemné a výnimočné, štruktúra môže byť ľahká alebo konzistentnejšia, vždy však sprevádzaná najmä koncovou guľatosťou, jemnosťou a bez nadmernej trpkosti.

Ružové vína ponúkajú výrazné svetloružové lososové sfarbenie. Ovocná vôňa, krásna guľatá chuť a osviežujúci účinok z nich robia atraktívny výrobok pre spotrebiteľov.

Biele vína rozširujú aj základné aromatické tóny s prevahou ovocia. Rovnováhu zabezpečuje dostatočná kyslosť prispôsobená koncentrácii vína, aby sa prejavila svieža chuť.

Príčinný vzťah medzi špecifickosťou zemepisnej oblasti a špecifickosťou výrobku

Už niekoľko desaťročí výrobcovia vína „Coteaux de Béziers“, členovia družstva alebo nezávislí vinohradníci, podporujú nový dynamický rozvoj.

Teplé a suché stredomorské podnebie spolu s pôdnym vplyvom dvoch pobrežných riek vymedzujúcich koridor, ktorý sa otvára smerom ku Stredozemnému moru, vytvárajú celok dobre odvodnených pôd vhodných na pestovanie rôznych odrôd, ktoré sa vyznačujú najmä svojou ovocnou chuťou.

Rieka Libron vytvorila charakteristickú krajinku s malými pahorkami pokrytými borovicovými lesmi („Soubergues“ v jazyku regiónu Languedoc), v ktorých sa skôr pestujú odrody pre červené vína, ale aj pre výrazné ružové vína. Naopak, rieka Orb, na ktorú je výhľad z katedrály v Béziers, symbolu loga CHZO, vytvárala po stáročia úrodnejšie pôdy vhodné na výrobu bielych vín a niektorých ľahkých červených vín.

Práve táto špecifická rozmanitosť pôdnych podmienok úplne vyjadruje potenciál odrôd a podporuje výraz vín vyznačujúcich sa vôňami, ktoré ponúkajú guľatosť a koncentráciu.

Výroba CHZO sa líši vyšším podielom ružových vín, takmer takým podielom, aký tvoria červené vína. Perspektívy trhu podporujú rozvoj výroby týchto lahodných ružových vín.

Obce v blízkosti Biterrois sú predovšetkým vinárske, pričom sú turizmus a slávnosti (pláže, kultúrne dedičstvo, slávnosti „féria“ v Béziers, a i.) spriaznenými činnosťami na zhodnotenie vín, ktoré sú starostlivo vyrobené a prepojené s územím, ako sú vína s CHZO „Coteaux de Béziers“. Pravidelný predaj veľkej časti výroby zahraničným zákazníkom (Benelux, Nemecko, Spojené kráľovstvo) svedčí o dobrom mene CHZO „Coteaux de Béziers“. Vinári sa zapájajú aj do organizácie miestnych slávností. Tieto činnosti sa podieľajú na vytváraní a udržiavaní dobrého mena a silnej súvislosti medzi vínom a spoločnosťou v regióne Biterrois.

Múzeum v Biterrois, založené v roku 1834 a ktoré prezentuje históriu a vývoj človeka v regióne Béziers, svedčí o neodlučiteľnej súvislosti medzi územím Biterrois a pestovaním viniča: veľká časť múzea je zasvätená viniču a vínu a životu mnohých debnárov a hrnčiarov, ktorí sa tu usadili (amfory, ktoré umožňujú výpravy vín do Ríma a provincií).

Táto súvislosť medzi cestovným ruchom a vinárskou činnosťou je pilierom povesti vín „Coteaux de Béziers“.

Vinič dáva regiónu život a podobne ako v minulosti aj dnes určuje jeho vývoj.

9. Ďalšie základné podmienky

Oblasť v bezprostrednej blízkosti

Právny rámec:

vnútroštátne právne predpisy

Druh dodatočnej podmienky:

výnimka týkajúca sa výroby vo vymedzenej zemepisnej oblasti

Opis podmienky:

Oblasť v bezprostrednej blízkosti, ktorá je vymedzená na základe výnimky pre vinifikáciu a výrobu vín s chráneným zemepisným označením „Coteaux de Béziers“, tvorí obvod Béziers.

Označenia na etiketách

Právny rámec:

vnútroštátne právne predpisy

Druh dodatočnej podmienky:

dodatočné ustanovenia o označovaní

Opis podmienky:

Chránené zemepisné označenie „Coteaux de Béziers“ možno doplniť o názov jednej alebo viacerých odrôd viniča.

Chránené zemepisné označenie „Coteaux de Béziers“ možno doplniť o prívlastky „primeur“ alebo „nouveau“.

Logo CHZO Európskej únie sa na etiketách uvádza aj v prípade, že sa označenie „chránené zemepisné označenie“ nahradí tradičným pojmom „Vin de Pays“ (vidiecke víno).

Odkaz na špecifikáciu výrobku

https://info.agriculture.gouv.fr/gedei/site/bo-agri/document_administratif-5c95eaef-900f-4ec5-b542-c3e7389e557b

(1) Ú. v. EÚ L 347, 20.12.2013, s. 671.